《浮邱社诗上赵縠阳太史宪长 其三》
明代·霍与瑕

野草閒田遂辟庐，上公新社集文儒。绣裳白简争先后，皓首庞眉亦步趋。

胜地万年开后学，清风千古起凡夫。不知异日来游者，能续乾坤此意无。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。